ສະພາຄວາມໝັ້ນຄົງ UN ໄດ້ຈັດກອງປະຊຸມ ສຸກເສີນ ຫຼັງຈາກ ເກົາຫຼີເໜືອ ຍິງທົດລອງ ລູກສອນໄຟ
ຟຽງຢາງໄດ້ຍິງລູກສອນໄຟລູກນຶ່ງ ໃນລະດັບທີ່ສູງຜິດປົກກະຕິ ໄປຕາມແລວທາງຂີປະນາວຸດ ທີ່ອາດເປັນເຊື້ອ ເພີງສອງຊັ້ນຂອງຈະຫຼວດໃໝ່ ທີ່ ບິນໄປໄກເຖິງ 4,500 ກິໂລແມັດ.
ສະພາຄວາມໝັ້ນຄົງ ອົງການສະຫະປະຊາຊາດ ວາງກຳນົດໄວ້ວ່າ ຈະຈັດກອງປະຊຸມ ສຸກເສີນ ໃນວັນອັງຄານມື້ອື່ນ ກ່ຽວກັບ ການທົດລອງຍິງລູກສອນໄຟ ຄັ້ງຫລ້າສຸດ ຂອງ ເກົາຫຼີເໜືອ ສະຫະລັດ ຍີ່ປຸ່ນ ແລະ ເກົາຫຼີໃຕ້ ໄດ້ຮຽກຮ້ອງໃຫ້ມີການປຶກສາຫາລື ຂັ້ນສຸກເສີນ ຫຼັງ ຈາກ ຟຽງຢາງໄດ້ຍິງລູກສອນໄຟລູກນຶ່ງ ເມື່ອວັນອາທິດວານນີ້ ໃນລະດັບທີ່ສູງຜິດ ປົກກະຕິ ໄປຕາມແລວທາງຂີປະນາວຸດ ທີ່ຊີ້ໃຫ້ເຫັນວ່າ ມັນອາດເປັນເຊື້ອເພີງສອງຊັ້ນ ຂອງຈະຫລວດໃໝ່ ທີ່ມີຄວາມສາມາດ ບິນໄປໄກເຖິງ 4,500 ກິໂລແມັດ ເກົາຫຼີໃຕ້ ໄດ້ກ່າວໃນວັນຈັນມື້ນີ້ ວ່າ ທ່ານປະທານາທິບໍດີ ມູນ ແຈອິນ ພວມສົ່ງທູດ ພິເສດ ຈຳນວນນຶ່ງ ໄປທົ່ວໂລກ ໃນຂະນະທີ່ປະເທດຕົນ ຫາທາງທີ່ຈະເສີມຂະຫຍາຍ ສາຍພົວພັນຂອງຕົນຢູ່ໃນໂລກ ຖ່າມກາງການທົດລອງຍິງລູກສອນໄຟ ຄັ້ງຫຼ້າສຸດ ຢ່າງທ້າທາຍ ຂອງເກົາຫຼີເໜືອນັ້ນ ທຳນຽບສີຟ້າຂອງເກົາຫຼີໃຕ້ ໄດ້ກ່າວວ່າ ບັນດາ ທູດພິເສດ ຈະພົບປະກັບພວກເຈົ້າໜ້າທີ່ຂັ້ນສູງ ເພື່ອອະທິບາຍ ແຜນນະໂຍບາຍ ຕ່າງໆ ຂອງລັດຖະບານເກົາຫຼີໃຕ້ຊຸດໃໝ່ ແລະເພື່ອແລກປ່ຽນຄວາມຄິດເຫັນຕ່າງໆ ອະດີດເອກອັກຄະລັດຖະທູດເກົາຫຼີໃຕ້ ປະຈຳສະຫະລັດ ທ່ານ Hong Seok-hyun ຈະເດີນທາງມາຍັງ ສະຫະລັດ ໃນຂະນະດຽວກັນ ອະດີດ ນາຍົກລັດຖະມົນຕີ Lee Hae-chan ກໍຈະຖືກສົ່ງໄປຍັງປະເທດຈີນ ສະມາຊິກສະພາສອງທ່ານ ຈາກພັກ ປະຊາທິປະໄຕ ທີ່ປົກຄອງຢູ່ໃນປັດຈຸບັນ ຈະໄປຍັງປະເທດຍີ່ປຸ່ນ ແລະຣັດເຊຍ ໃນ ຂະນະທີ່ ບັນດາທີ່ປຶກສາດ້ານນະໂຍບາຍເສດຖະກິດຂອງປະທານາທິບໍດີ ຈະມຸ້ງໜ້າ ໄປຍັງປະເທດ ເຢຍຣະມັນ ເມື່ອຕອນເຊົ້າວັນຈັນມື້ນີ້ ເກົາຫຼີເໜືອ ໄດ້ກ່າວວ່າ ຕົນໄດ້ທຳການທົດລອງຍິງລູກສອນ ໄຟລັດສະໝີ ປານກາງ ຮອດ ໄກ ທີ່ຫາກໍພັດທະນາຂຶ້ນມາໃໝ່ໆນີ້ ຢ່າງສຳເລັດຜົນ ດ້ວຍການກຳກັບຂອງຜູ້ນຳ Kim Jong Un ໂດຍເປັນເປົ້າໝາຍເພື່ອຢັ້ງຢືນຄວາມອາດ ສາມາດທີ່ຈະນຳສົ່ງຫົວລະເບີດນິວເຄລຍ ອົງການ ຂ່າວ KCNA ຂອງທາງການເກົາຫຼີເໜືອ ໄດ້ກ່າວວ່າ ລູກສອນໄຟດັ່ງກ່າວ ໄດ້ຍິງຂຶ້ນ ໃນມຸມທີ່ສູງສຸດ ເພື່ອທີ່ຈະບໍ່ໃຫ້ສົ່ງຜົນກະທົບຕໍ່ຄວາມປອດໄພ ຂອງບັນດາປະເທດ ເພື່ອນບ້ານ ແລະ ໄດ້ບິນໄປໄກ 787 ກິໂລແມັດ ຈົນຮອດ ລະດັບຄວາມສູງ 2,111 ກິໂລແມັດ